สำหรับภาพยนตร์สี ที่นำกลับมาสร้างใหม่ ดูที่ ไซโค (1998)

**ไซโค** (อังกฤษ: Psycho) ภาพยนตร์แนวระทึกขวัญจิตวิทยาเรื่องที่โด่งดังและเป็นที่กล่าวขานมากที่สุดของอัลเฟร็ด ฮิตช์ค็อก สร้างจากนวนิยายของ โรเบิร์ต บล็อช เป็นภาพยนตร์ขาวดำ ความยาว 109 นาที ฉายในปี ค.ศ. 1960 และฉายในประเทศไทยในปี พ.ศ. 2504 โดยไม่มีชื่อภาษาไทย และได้นำกลับมาสร้างใหม่ในปี ค.ศ. 1998 โดยใช้ชื่อเดียวกัน

เนื้อเรื่องย่อ
--------------

วันศุกร์ที่ 11 ธันวาคม **แมเรี่ยน เครน** (เจเน็ต ลีห์) เลขานุการสาวขโมยเงินจำนวน 40,000 ดอลลาร์สหรัฐ จากนายจ้างของเธอ โดยหนีไปจากเมืองฟีนิกซ์ รัฐแอริโซนา หวังจะไปหา **แซม** (จอห์น เกวิน) คู่หมั้นหนุ่มของเธอ แต่เธอขับรถหลงทางและขณะที่ฝนตก เธอได้หลงเข้าไปในโรงแรมแห่งหนึ่งที่ชื่อ **"BATES MOTEL"** ที่มีบ้านทรงโกธิคอยู่ด้านหลัง เจ้าของโรงแรมเป็นชายหนุ่มท่าทางขี้อาย ชื่อ **นอร์แมน เบตส์** (แอนโธนี่ เพอร์กิ้นส์) เธอได้พักที่โรงแรมแห่งนี้ เมื่อพูดคุยกันเธอได้รู้ว่านอร์แมนมีแม่ที่สติไม่ค่อยดี และสร้างความอึดอัดใจให้กับนอร์แมนเสมอๆ เธอเสนอให้นอร์แมนพาแม่ไปที่โรงพยาบาล แต่นอร์แมนปฏิเสธ เมื่อเธอเข้าห้องพักและอาบน้ำ ความสยองขวัญก็ได้เกิดขึ้น

หลังจากนั้น **ไลล่า เครน** (วีร่า ไมล์) น้องสาวของแมเรี่ยนก็ออกตามหาพี่สาวของเธอซึ่งหายไปอย่างสาบสูญ เธอตามไปพบแซม แต่แซมปฏิเสธไม่รู้เรื่อง ทั้งคู่ได้ออกตามหาความจริง และได้พบกับนักสืบคนหนึ่งชื่อ **อาร์โบกาส** (มาร์ติน บัลซั่ม) อาร์โบกาสเหมือนจะรู้เรื่องทั้งหมด จึงเป็นฝ่ายอาสาออกตามหาแมเรี่ยนเอง และเมื่ออาร์โบกาสได้เข้าไปใน BATES MOTEL ก็หายสาบสูญไปอีกคน

ไลล่า และแซม ไปขอความช่วยเหลือจาก **นายอำเภอ** (จอห์น แมคอินไตร์) แต่นายอำเภอก็ไม่อาจช่วยอะไรได้มากนัก จึงออกตามหาเองและได้เข้าไปในเบตส์ โมเต๊ล ทั้งคู่ได้สืบเสาะหาความจริงจากโรงแรมแห่งนั้น ความจริงที่น่าสยองขวัญทั้งหมดจึงถูกเปิดเผยขึ้น

ตัวอย่างภาพยนตร์ (นำเสนอโดย อัลเฟร็ด ฮิตช์ค็อก)

มรดก
----

บ้านทรงแคลิฟอร์เนียโกธิคของนอร์แมน เบตส์ ที่อยู่หลังโรงแรม
**ไซโค** นับเป็นภาพยนตร์ที่ได้รับความนิยมและวิพากษ์วิจารณ์อย่างมากในสมัยนั้น เพราะมีฉากรุนแรงหลายฉากโดยเฉพาะฉากฆาตกรรมในห้องน้ำอันลือลั่น ที่แท้ที่จริงแล้วมีดไม่ได้ปักลงไปในตัวของแมเรี่ยน เครน เลย เป็นฉากที่ถ่ายทำออกมาชวนให้ผู้ชมคล้อยตามภาพยนตร์ไปนั่นเอง และมีภาพแสดงให้เห็นโถส้วมซึ่งในสมัยนั้น ถือว่าเป็นสิ่งไม่สมควรนำเสนอออกทางสื่อ 

อีกทั้งยังเป็นภาพยนตร์ที่ได้รับคำชมว่าเป็นภาพยนตร์ที่เพียบพร้อมไปด้วยศิลปะและความบันเทิงไปพร้อมกันและยังเป็นภาพยนตร์ที่มีประเด็นให้วิเคราะห์ตีความทางจิตวิทยาอย่างที่ไม่มีภาพยนตร์เรื่องไหนทำได้มาก่อน

นอกจากนี้แล้ว ไซโคยังเป็นหนึ่งในภาพยนตร์ที่พระบาทสมเด็จพระปรมินทรมหาภูมิพลอดุลยเดช เคยทอดพระเนตรถึงในโรงภาพยนตร์ โดยเสด็จทอดพระเนตรเมื่อวันที่ 12 เมษายน พ.ศ. 2504 ณ โรงภาพยนตร์พาราเมาต์

ความนิยม
--------

หลังจากประสบความสำเร็จแล้ว ไซโคก็มีการสร้างเป็นภาคต่อมาอีก 3 ภาค ในปี ค.ศ. 1983, ค.ศ. 1986 และ ค.ศ. 1990 แต่ทั้งหมดนี้ไม่ได้กำกับหรือสร้างโดยฮิตช์ค็อกอีกแล้ว แต่นำแสดง กำกับ และอำนวยการสร้างโดย แอนโธนี่ เพอร์กิ้นส์ ซึ่งทั้งหมดไม่ได้รับการยกย่องหรือกล่าวขานอีกเลยเหมือนต้นฉบับ 

ในปี ค.ศ. 1998 กัส แวน แซงต์ ผู้กำกับชาวอเมริกันเชื้อสายดัตช์ได้นำ **ไซโค** ฉบับปี ค.ศ. 1960 ขึ้นมาใหม่ โดยลอกฉากเดิมมาทั้งหมด แต่ถ่ายทำเป็นฟิล์มสีและเปลี่ยนแปลงรายละเอียดบางส่วนเพื่อให้เข้ากับยุคสมัย กำกับภาพโดย คริสโตเฟอร์ ดอยล์ แต่ได้รับคำวิจารณ์ว่าเป็นภาพยนตร์ยอดแย่ประจำปี

และในปี ค.ศ. 2013 เรื่องราวของไซโค ถูกนำไปสร้างเป็นซีรีส์ทางโทรทัศน์ในชื่อเรื่อง **BATES MOTEL** ที่กล่าวถึงตำนานการเริ่มต้นของโรงแรม BATES MOTEL โดยเหตุการณ์ในซีรีส์จะเล่าย้อนกลับไปที่ช่วงเวลาที่ **นอร์แมน เบตส์** ยังเป็นเด็กวัยรุ่น แต่นำเสนอในยุคปัจจุบันและอาศัยอยู่กับแม่ของเขา ซึ่งมาเริ่มต้นชีวิตใหม่โดยการซื้อบ้านและโรงแรม โดยผู้ที่รับบทเป็น นอร์แมน เบตส์ ในซีรีส์ทางโทรทัศน์เรื่อง **BATES MOTEL** คือ เฟรดดี้ ไฮร์มอร์

อ้างอิง
-------

1. ↑  หนังสือ ตำนานระทึกขวัญ อัลเฟรด ฮิตช์ค็อค โดย ประวิทย์ แต่งอักษร สำนักพิมพ์ แพรว (กรุงเทพ, กุมภาพันธ์ พ.ศ. 2543) ISBN 974-85060-0-2
2. 1 2  หน้า 147, *Psycho*. "HIS MAJESTY'S FAVORITES". นิตยสาร THAILAND LOPTIMUM: No.39 JANUARY 2016

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ไซโค**

* *Psycho* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *Psycho* ที่รอตเทนโทเมโทส์
* Bright Lights Film Journal article on Psycho
* Filmsite: *Psycho* In-depth analysis of the film
* *Psycho* and Bernard Herrmann film score เก็บถาวร 2010-06-19 ที่ เวย์แบ็กแมชชีน
* "*Psycho'* at 50: What We've Learned from Alfred Hitchcock's Horror Classic" เก็บถาวร 2010-06-17 ที่ เวย์แบ็กแมชชีน by Gary Susman – Moviefone – June 15, 2010

| * ด
* ค
* ก
ภาพยนตร์โดย อัลเฟร็ด ฮิตช์ค็อก  |
| --- |
| 1920s | *The Pleasure Garden* (1925) · *The Mountain Eagle* (1926; lost) · *The Lodger: A Story of the London Fog* (1927) · *The Ring* (1927) · *Downhill* (1927) · *The Farmer's Wife* (1928) · *Easy Virtue* (1928) · *Champagne* (1928) · *The Manxman* (1929) · *Blackmail* (1929) |  |
| 1930s | *Juno and the Paycock* (1930) · *Murder!* (1930) · *The Skin Game* (1931) · *Mary* (1931) · *Rich and Strange* (1931) · *Number Seventeen* (1932) · *Waltzes from Vienna* (1934) · *The Man Who Knew Too Much* (1934) · *The 39 Steps* (1935) · *Secret Agent* (1936) · *Sabotage* (1936) · *Young and Innocent* (1937) · *The Lady Vanishes* (1938) · *Jamaica Inn* (1939) |
| 1940s | *Rebecca* (1940) · *Foreign Correspondent* (1940) · *Mr. & Mrs. Smith* (1941) · *Suspicion* (1941) · *Saboteur* (1942) · *Shadow of a Doubt* (1943) · *Lifeboat* (1944) · *Spellbound* (1945) · *Notorious* (1946) · *The Paradine Case* (1947) · *Rope* (1948) · *Under Capricorn* (1949) |
| 1950s | *Stage Fright* (1950) · *Strangers on a Train* (1951) · *I Confess* (1953) · *Dial M for Murder* (1954) · *Rear Window* (1954) · *To Catch a Thief* (1955) · *The Trouble with Harry* (1955) · *The Man Who Knew Too Much* (1956) · *The Wrong Man* (1956) · *Vertigo* (1958) · *North by Northwest* (1959) |
| 1960s | *Psycho* (1960) · *The Birds* (1963) · *Marnie* (1964) · *Torn Curtain* (1966) · *Topaz* (1969) |
| 1970s | *Frenzy* (1972) · *Family Plot* (1976) |